Diari Oficial de la Generalitat Valenciana


Sumari del DOGV 8972, del 10-12-2020 (2020/10333)

ACORD de 4 de desembre de 2020, del Consell, pel qual s'autoritzen transferències entre els capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, amb la finalitat d'incrementar la línia de subvenció de concessió directa S3092 «Suport a la subscripció d'assegurances agràries» del capítol 4 del programa 714.20, «Ordenació i millora de la producció agrària», per import global de 2.636.837,00 euros. (Exp. 12.018/20-152).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8972

Data del DOGV
:   10-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10964


Data del document
:   04-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 de desembre de 2020, del Consell, pel qual s'autoritzen transferències entre els capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, amb la finalitat d'incrementar la línia de subvenció de concessió directa S3092 «Suport a la subscripció d'assegurances agràries» del capítol 4 del programa 714.20, «Ordenació i millora de la producció agrària», per import global de 2.636.837,00 euros. (Exp. 12.018/20-152). [2020/10530]  
El suport a la subscripció d'assegurances agràries és una prioritat per a la Conselleria d'Agricultura, Desenvolupament Rural, Emergència Climàtica i Transició Ecològica, com a mitjà de garantir les rendes agràries de les explotacions davant les adversitats climàtiques, més encara davant la situació de crisi sanitària ocasionada per la Covid-19, en què cal garantir la producció agrícola i ramadera.  
Per Resolució de 06.04.2020, del director general d'Agricultura Ramaderia i Pesca, s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, que fomenta la contractació de les assegurances i manté l'import destinat pel Consell en l'última convocatòria. Igualment, es mantenen les subvencions addicionals per a les assegurances que emparen produccions incloses en sistemes de protecció de qualitat agroalimentària, com ara denominacions d'origen protegides (DOP), indicacions geogràfiques protegides (IGP) i agricultura ecològica, així com ajudes a les pòlisses associatives contractades per entitats associatives.  
Així mateix, cal destacar que en alguns cultius com l'olivera i l'ametler, així com en la ramaderia, on l'assegurança no és una pràctica habitual, és important per a garantir la rendibilitat, secundar amb mesures d'estímul la contractació de les assegurances.  
Per tot això, i complementàriament a l'Acord de 16.10.2020, del Consell, la Conselleria d'Agricultura, Desenvolupament Rural, Emergència Climàtica i Transició Ecològica, davant la previsió d'un increment de la contractació de les assegurances agràries, planteja la necessitat de tornar a incrementar la línia de concessió directa 168.1 B) S3092 «Suport a la subscripció d'assegurances agràries» del capítol 4 del programa 714.20, «Ordenació i millora de la producció agrària», per import de 2.636.837,00 euros, que té la condició de crèdit ampliable.  
Per al seu finançament la conselleria esmentada proposa la transferència de crèdits, en situació de disponibilitat, en el mateix programa 714.20, tant en el capítol 2 com en la línia de subvenció corrent de concessió directa 168.1. A) S8473 «Vertebració del sector de la taronja i mandarina», atés que l'entitat beneficiària hi ha renunciat; en el programa 531.10, «Estructures agràries», en la línia de subvenció de concurrència competitiva S8164 «Millora de les estructures de les cooperatives: fusió i integració» una vegada concedides totes les ajudes, i en la línia de subvenció de concessió directa 168.1. A) S8461 «Conveni UPV modernització de regadius» atés que l'entitat beneficiària hi ha renunciat i en la línia de concessió directa 168.1 C) S8674 «Ajudes a persones productores primàries que realitzen venda directa al detall de productes agroalimentaris afectats per la COVID-19» del capítol 4 del programa 542.20, «Desenvolupament rural, qualitat, producció ecològica, I+D+i», una vegada concedides totes les ajudes sol·licitades.  
  
A aquest efecte i en virtut del que es disposa en els articles 21, 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 4 de desembre de 2020,  
  
  
ACORDA  
  
Primer  
Autoritzar minorar la dotació de les línies dels annexos de transferències i subvencions corrents, en els programes i pels imports que es detallen a continuació i que impliquen la supressió de les línies de concessió directa S8461 i S8473, d'acord amb el detall següent:  
Segon  
Autoritzar la minoració de crèdit en les aplicacions i pels imports següents:  
  
Aplicació Import  
68.32.64.883.45.5 130.000,00  
22.97.47.444.70.3 271.337,00  
49.45.83.066.60.3 2.185.500,00  
Total minoracions 2.586.837,00  
  
  
  
Tercer.  
Autoritzar un increment de crèdit en l'aplicació pressupostària 98.19.17.153.94.0 per import de 2.586.837,00 euros.  
  
Quart  
Com a conseqüència dels apartats anteriors, s'incrementa la línia de concessió directa 168.1 b) S3092 «Suport a la subscripció d'assegurances agràries» de l'annex de subvencions i transferències corrents del programa 714.20, «Ordenació i millora de la producció agrària», d'acord amb el detall següent:  
València, 4 de desembre de 2020  
  
La consellera secretària  
MÓNICA OLTRA JARQUE